അമേരിക്കൻ ഐക്യനാടുകളുടെ തെക്കുപടിഞ്ഞാറൻ പ്രദേശങ്ങളിലൂടെയും വടക്കൻ <MASK> ഒഴുകുന്ന ഒരു നദിയാണ് കൊളറാഡോ നദി (സ്പാനിഷ്: റിയോ കൊളറാഡോ "നിറമുള്ള", ചുവന്ന നിറമുള്ള) . 1,450 മൈൽ നീളമുള്ള (2,330 കി.മീ.) കൊളറാഡോ നദിയ്ക്ക് വളരെ വ്യാപ്തിയുള്ള നീർത്തടമാണുള്ളത്. അമേരിക്കൻ ഐക്യനാടുകളിലെ 7 സംസ്ഥാനങ്ങളിലൂടെയും രണ്ട് മെക്സിക്കൻ സംസ്ഥാനങ്ങളിലൂടെയും ഈ നദി കടന്നുപോകുന്നു. ഐക്യനാടുകളിലെ റോക്കി മലനിരകളുടെ മദ്ധ്യഭാഗത്തുനിന്നുത്ഭവിക്കുന്ന ഈ നദി പൊതുവേ തെക്കുപടിഞ്ഞാറേ ദിക്കിലേയ്ക്ക് ഒഴുകി കൊളറാഡോ പീഠഭൂമിയ്ക്കു കുറുകേ ഒഴുകി ഗ്രാൻഡ് കന്യോനിലൂടെ അരിസോണ-നെവാഡ അതിർത്തിയിലുള്ള മീഡ് തടാകത്തിലെത്തിച്ചേരുന്നു. ഇവിടെനിന്ന് നദി വഴിതിരിഞ്ഞ് തെക്കുഭാഗത്തേയ്ക്കു് ഒഴുകി മെക്സിക്കോ-യു.എസ്. അന്താരാഷ്ട്ര അതിർത്തിയിലെത്തുന്നു. മെക്സിക്കോയിലെത്തിച്ചേരുന്ന നദി കോളറാഡോ അഴിമുഖത്തിനു സമീപം ബാഹാ  കാലഫോർണിയയുടെയും സൊനോറായുടെയും ഇടയ്ക്കുകൂടി ഗൾഫ് ഓഫ് കാലിഫോർണിയിൽ പതിക്കുന്നു.
കൊളറാഡോ നദി
നെവാഡ അരിസോണ മെക്സിക്കോ മെക്സിക്കോയിലൂടെയും